《八咏警戒 其四》
宋代·吴处厚

人非莫举扬，万事且包荒。殿上便犹掩，车中吐不妨。

在他诚所短，于己有何长。须是常规检，回头自忖量。

作者简介：邵武人，字伯固。仁宗皇祐五年进士。为将作监丞。蔡确尝从其学赋，及为相，处厚通笺乞怜，确无汲引意。哲宗元祐中，确知安州，作《车盖亭诗》，为处厚所得，乃笺释奏上，诬其攻击太后，确遂遭贬逐。擢知卫州，为士大夫所畏恶，未几卒。有《青箱杂记》。